(સશસ્ત્ર દળોના પ્રતિનિધિ), રાસબીહારી ઘોષ (સર્વોપરી સલાહકાર), એ. એમ. શાહાય, મંત્રી, (પ્રધાન દરજજા સાથે), કરીમ ગની, દિનાનાથ દાસ, ડી. એમ. ખાન, એ. યેલાપ્પા, જે. થીવી, સરદાર ઇશરસિંહ (સલાહકારો)., એન. એ. એન. સરકાર (ધારાકીય સલાહકાર) – એ સહી કરી, ઇશ્વરને નામે વફાદારીની પ્રતિજ્ઞા લીધી હતી. આ પછી આઝાદ હિંદ સરકારનો ઢંઢેરો નેતાજીએ વાંચી સંભળાવ્યો હતો. તત્કાલીન હિંદુસ્તાનની લશ્કરી અદાલત સમક્ષ, શ્રી. ભુલાભાઈ દેસાઈએ, આઝાદ સરકારનું જાહેરનામું વાંચ્યું હતું અને યાદગાર એવું બુલંદ બચાવનામું રજૂ કર્યું હતું એમની દલીલો દેશના ઇતિહાસમાં યાદગાર બની રહી છે. ૧૯૪૪ ની તા. ૨ ઓક્ટોબરે હિંદની પૂર્વ સરહદની પેલેપારના પ્રદેશમાં જ નહિ પરંતુ સિંગાપુર, આંદામાન, સિયામ, હિંદી ચીનમાં આવેલી આઝાદ હિંદ ફોજની છાવણીઓમાં પણ ગાંધી જયંતી ઉજવવામાં આવી હતી. મુખ્ય ઉત્સવ તો આઝાદ ભારત સરકારની રાજધાનીમાં ખુદ શ્રી. સુભાષચંદ્ર બોઝના પ્રમુખપદે ઉજવવામાં આવ્યો હતો.